11 gestrande loodswalvisse geredLoodswalvis (argieffoto) (Foto: Barney Moss – Watching Whales 4 via Wikimedia Commons) Elf gestrande loodswalvisse is Saterdagoggend vroeg gered toe hulle naby Sri Lanka se weskus gestrand geraak het, het natuurbewaarders aan AFP gesê. ŉ Span van die vloot het die reddingspoging bygestaan saam met plaaslike vissermanne wat alarm gemaak het toe hulle die skool walvisse net ná middernag naby Kudawa opgemerk het. “Daar was 14 van hulle en drie was reeds dood,” het wildbewaringsbeampte Eranda Gamage aan AFP gesê. “Hulle is na die diepsee geneem sodat hulle nie weer na die kus sal terugkeer nie. Die vloot het hulle met bote weggeneem en hulle in die see vrygelaat.” Loodswalvisse kan tot ses meter lank word en ŉ ton weeg. Hulle is sosiale diere. Al bestudeer wetenskaplikes die verskynsel al vir dekades lank, is daar nog steeds nie duidelikheid waarom walvisse strand nie. Sri Lankaanse beamptes het in November 2020 altesaam 120 loodswalvisse gered.